钦定古今图书集成/明伦汇编/氏族典/第492卷 > 《廖用贤尚友录》 > 敬俨
## 钦定古今图书集成/明伦汇编/氏族典/第492卷 > 《廖用贤尚友录》 > 敬俨

按《元史敬俨传》，“俨字威卿，其先河东人，后徙易水。五
世祖嗣晖，仕金，官至参知政事。曾祖子渊，乐陵令。祖
鉴，同知嵩州事，皆以进士起家。父元长，太常博士。俨
充中书省掾。大德二年，授吏部主事。六年，擢礼部员
外郎。七年，拜监察御史，迁中书左司都事。至大元年，
授左司郎中，擢江南行台治书侍御史。仁宗践祚，召”
为户部尚书。二年，拜江南等处行中书省参知政事。
五年，拜中书参知政事。泰定四年，拜中书平章政事，
以老病告归。卒谥文忠。